CELEX: 62010CN0200
Language: mt
Date: 2010-04-26 00:00:00
Title: Kawża C-200/10 P: Appell ippreżentat fis- 26 ta’ April 2010 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE mis-sentenza mogħtija fid- 9 ta’ Frar 2010 mill-Qorti Ġenerali tal-Unjoni Ewropea fil-Kawża T-340/07, Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs Il-Kummissjoni Ewropea

3.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/21
            
         Appell ippreżentat fis-26 ta’ April 2010 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE mis-sentenza mogħtija fid-9 ta’ Frar 2010 mill-Qorti Ġenerali tal-Unjoni Ewropea fil-Kawża T-340/07, Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs Il-Kummissjoni Ewropea
   (Kawża C-200/10 P)
   2010/C 179/35
   Lingwa tal-kawża: l-Ingliż
   
      Partijiet
   
   
      Appellanti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (rappreżentant: N. Korogiannakis, avukat)
   
      Appellata: Il-Kummissjoni Ewropea
   
      Talbiet tal-appellanti
   
   L-appellanti titlob lill-Qorti tal-Ġustizzja jogħġobha:
   
               —
            
            
               tannulla s-sentenza tal-Qorti Ġenerali tal-Unjoni Ewropea, tikkundanna lill-Kummissjoni sabiex tħallas kumpens għad-dannu subit mill-appellanti minħabba l-ksur tal-obbligi kuntrattwali tagħha fil-kuntest tal-eżekuzzjoni tal-kuntratt EDC-53007 EEBO/27873, li jikkonċerna l-proġett “e-Content Exposure and Business Opportunities”, u tikkundanna lill-Kummissjoni għall-ispejjeż u għall-ħlas ta’ nfiq u spejjeż oħra sostnuti mill-appellanti u relattivi għall-kawża inizjali anki fil-każ li dan l-appell jinċaħad, kif ukoll dawk relattivi għal dan l-appell jekk dan jintlaqa’.
            
         
      Aggravji u argumenti prinċipali
   
   L-appellanti ssostni li l-Qorti Ġenerali ma pprovdietx motivazzjoni ċara biżżejjed insostenn taċ-ċaħda tagħha ta’ serje ta’ argumenti tal-appellanti.
   L-appellanti ssostni li l-Qorti Ġenerali wettqet żball ta’ liġi meta interpretat b’mod żbaljat l-Artikolu 7(6) tal-kuntratt, li jirreferi għall-obbligi tal-partijiet kontraenti sabiex jieħdu kull miżura xierqa sabiex jannullaw jew inaqqsu l-impenji tagħhom minn meta jirċievu l-ittra tal-Kummissjoni li tinnotifikahom bix-xoljiment tal-kuntratt.